钦定古今图书集成/理学汇编/文学典/第185卷 > 《贺新郎》〈括东坡后赤壁赋〉宋·自逊
## 钦定古今图书集成/理学汇编/文学典/第185卷 > 《贺新郎》〈括东坡后赤壁赋〉宋·自逊

步自雪堂去，望临皋将归，二客从余遵路。“木叶萧萧
霜露降，仰见天高月吐。共对影、行歌频顾。月白风清
如此夜，叹无肴、有酒成虚度。闻薄暮，网罾举。　归而
斗酒谋诸妇。便携鳞载酒，相从旧追游处。断岸横江
寻赤壁，不复江山如故，但放舟、中流容与。客去冥然
方就睡，梦蹁跹、羽衣揖余语。相顾笑，遂惊寤。”